**Likumprojekta**

**"Grozījumi** **likumā "Par Valsts ieņēmumu dienestu""**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Likumprojekts izstrādāts, lai nodrošinātu Ministru kabineta 2010.gada 30.marta sēdes protokola Nr.16 47§ 9.punktā paredzētā uzdevuma izpildi - sagatavot un finanšu ministram iesniegt noteiktā kārtībā nepieciešamos grozījumus likumā „Par Valsts ieņēmumu dienestu”, kas paredzētu pilnveidot vienkāršoto uzņēmumu likvidācijas procesu. |
|  2. |  Pašreizējā situācija un problēmas |  Likuma „Par nodokļiem un nodevām” 34.1 pantā ir reglamentēta nodokļu maksātāja saimnieciskās darbības apturēšana normatīvo aktu pārkāpumu gadījumos. Tomēr pastāvošais regulējums satur nepilnības, kuru dēļ tā piemērošana nav efektīva. Konstatējot normatīvo aktu pārkāpumus, speciālās pārbaudes veikšanai uz laiku, kas nav ilgāks par 10 dienām, aptur nodokļu maksātāja struktūrvienības darbību, kurā noticis pārkāpums. Veicot speciālo pārbaudi, var tikt apzināta nodokļu revīzijas (audita) veikšanas nepieciešamība. Pastāvošā saimnieciskās darbības apturēšanas kārtība ir darbietilpīga un nesasniedz mērķi – liegt ar saimniecisko darbību nodarboties nodokļu maksātājiem, kuri pieļauj būtisku normatīvo aktu pārkāpumus un neizpilda nodokļu administrācijas prasības, ir jāaptur tikai būtisku pārkāpumu konstatēšanas gadījumā.Paredzēts paplašināt to gadījumu loku, kuros komersanta darbība var tikt apturēta, liedzot turpināt normatīvajiem aktiem neatbilstošu komercdarbību. Apturot saimniecisko darbību, tiks veikti papildus komersanta darbību ierobežojošie pasākumi, piemēram, speciālo atļauju (licenču) darbības apturēšana, norēķinu operāciju apturēšana, struktūrvienību vai citu saimnieciskās darbības veikšanas vietu noplombēšana vai aizzīmogošana. Šobrīd likumā „Par nodokļiem un nodevām” reglamentētā saimnieciskās darbības apturēšanas kārtība nav efektīva un Valsts ieņēmumu dienestam nav pilnvērtīga rīcības brīvība ietekmēt un izbeigt šo komercdarbību normatīvo aktu pārkāpumus. Turpmāk tiks dota Valsts ieņēmumu dienestam iespēja pieņemt lēmumu par kapitālsabiedrības darbības izbeigšanu (gadījumi, kādos var izbeigt sabiedrības darbību, pamatojoties uz nodokļu administrācijas lēmuma, tiks iekļauti Komerclikuma 314.1pantā (VSS-375)), tiks realizēta komersantu vienkāršotā likvidācija. Šobrīd likums neparedz tiesības nodokļu maksātājam slēgt vienošanos ar nodokļu administrāciju par darījuma tirgus vērtības (cenas) noteikšanu konkrētam darījumam vai darījuma veidam. Lai atvieglotu nodokļu maksātājam paredzēto uzdevumu noteikt darījuma vērtības atbilstību tirgus vērtībai, ir nepieciešams ieviest ārvalstu praksei atbilstošu saskaņošanas procedūru ar nodokļu administrāciju par plānotā darījuma cenas noteikšanas politiku, saskaņā ar darījumu tirgus vērtības (preces vai produkta tirgus cenas) noteikšanas metodēm. Nodokļu maksātājam ir tiesības zināt, vai ir pareizi noteikta apliekamā bāze nodokļu aprēķināšanas vajadzībām un iegūt pārliecību, ka nodokļu administrācija nākotnē neapstrīdēs vienošanās līgumā ietvertos nosacījumus par darījuma cenas (vērtības) noteikšanu. |
|  3. | Saistītie politikas ietekmes novērtējumi un pētījumi |  Nav attiecināms. |
|  4. |  Tiesiskā regulējuma mērķis un būtība | Noteikt tiesības Valsts ieņēmumu dienesta ģenerāldirektoram un viņa vietniekiem, Valsts ieņēmumu dienesta ģenerāldirektora pilnvarotajiem struktūrvienību vadītājiem un viņu vietniekiem nodokļu administrēšanā pieņemt lēmumu par kapitālsabiedrības darbības izbeigšanu.Lai atvieglotu nodokļu maksātājam paredzēto uzdevumu noteikt darījuma vērtības atbilstību tirgus vērtībai, tiek noteiktas Valsts ieņēmumu dienestam tiesības slēgt ar nodokļu maksātāju vienošanos par tirgus vērtības (cenas) noteikšanu konkrētam darījumam vai darījumu veidam . |
|  5. |  Projekta izstrādē iesaistītās institūcijas |  Valsts ieņēmumu dienests  |
|  6. |  Iemesli, kādēļ netika nodrošināta sabiedrības līdzdalība | Likumprojekts paredz nodokļu maksātājiem ne tikai labvēlīgas normas attiecībā uz vienošanos par tirgus vērtības (cenas) noteikšanu konkrētam darījumam vai darījumu veidam slēgšanu ar nodokļu maksātāju, bet arī nelabvēlīgu normu attiecībā uz to, ka Valsts ieņēmumu dienestam būs tiesības izbeigt kapitālsabiedrības darbību.Par normām attiecībā uz transfertcenām ir bijušas diskusijas un panākta vienošanās par nepieciešamo likumu regulējumu ar SIA „PricewaterhouseCoopers”, Deloitte, SIA „Ernst & Young Baltic”, Latvijas Zvērinātu revidentu asociācija, savukārt ar Latvijas Darba devēju konfederāciju ir notikusi vienošanās par vienkāršotās likvidācijas virzīšanu, kā rezultātā tiks nodrošināta „tīra” uzņēmējdarbības vide un darījuma partneri tiks pasargāti no dažādiem negatīviem procesiem, kuros var tikt iesaistīti negodīgo uzņēmumu rīcības dēļ. |
|  7. |  Cita informācija |  Nav attiecināms. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Likumprojekta tiesiskais regulējums attiecināms gan uz nodokļu administrāciju, t.i., Valsts ieņēmumu dienestu, gan nodokļu maksātājiem.Prognozējams, ka 2012.gadā 5 nodokļu maksātāji varētu noslēgt vienošanos ar nodokļu administrāciju par tirgus vērtības (cenas) noteikšanu konkrētam darījumam. Šādu līgumu noslēgšana radīs pozitīvu ietekmi uz komercdarbības vidi, jo nodokļu maksātāji ir ieinteresēti slēgt šādas vienošanās. Ja ir noslēgta šāda vienošanās un tā tiek ievērota, VID nebūs tiesības audita rezultātā precizēt konkrētam darījumam vai darījumu veidam noteikto tirgus vērtību (cenu). Taču tiek prognozēts neliels skaits nodokļu maksātāju, kas slēgs šādu vienošanos, jo, lai to varētu darīt, nodokļu maksātāja pārskata gada neto apgrozījumam jāpārsniedz vienu miljonu latu, turklāt, lai šāda vienošanās tiktu noslēgta, Valsts ieņēmumu dienestam ir jāiegulda liels un ļoti nopietns darba, ņemot vērā lielās darījumu vērtības un no šādas vienošanās noslēgtās sekas. Attiecībā uz saimnieciskās darbības apturēšanu 2011.gada 5 mēnešos 892 tematiskajās pārbaudēs konstatēti pārkāpumi, t.sk., 38 pārbaudēs konstatēts, ka ar 77 darba ņēmējiem nav noslēgti darba līgumi. Paskaidrojumu reģistrā ir iekļauta informācija par 1635 uzņēmumiem (saistībā ar fiktīvo uzņēmējdarbību), it sevišķi pēdējā laikā tiek saņemti ļoti daudz paskaidrojumi, jo personas, lūdzot sociālo palīdzību, ir konstatējušas, ka ir iesaistītas fiktīvos uzņēmumos, un līdz ar to pabalsts no valsts, no pašvaldības nepienākas. Tādējādi personas ir ieinteresētas uzzināt par savu statusu un ja, piemēram, par samaksu ir piekritušas iesaistīties komercdarbībā, tādējādi atbalstot fiktīvo uzņēmējdarbību, šobrīd ir gatavas atzīt šo pārkāpumu, lai gūtu iespēju pretendēt uz pabalstiem un saņemt tos. 2011.gada 5 mēnešos no VID ar PVN apliekamo personu reģistra pēc VID iniciatīvas ir izslēgtas 2924 personas, šāda izslēgšana būtu uzskatāma par ierobežojošu pasākumu saimnieciskās darbības veikšanai. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Nav attiecināms. |
|  3. |  Tiesiskā regulējumafinansiālā ietekme |  Nav attiecināms. |
|  4. |  Tiesiskā regulējuma nefinansiālā ietekme |  Nav attiecināms. |
|  5. |  Administratīvās procedūras raksturojums |  Valsts ieņēmumu dienestam Komerclikumā noteiktajos gadījumos būs tiesības pieņemt lēmumu par kapitālsabiedrības darbības izbeigšanu.Valsts ieņēmumu dienestam tiesības slēgt ar nodokļu maksātāju vienošanos par tirgus vērtības (cenas) noteikšanu konkrētam darījumam vai darījumu veidam. |
|  6. |  Administratīvo izmaksu monetārs novērtējums |  Nav attiecināms. |
|  7. |  Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Likumprojekts Ministru kabinetā un Saeimā ir izskatāms vienlaicīgi ar:1) likumprojektu „Grozījumi likumā “Par nodokļiem un nodevām””, kas regulē jautājumus par transfertcenām, precizē normas attiecībā uz skaidras naudas lietošanas ierobežojumiem un nosaka regulējumu attiecībā uz saimnieciskās darbības apturēšanu normatīvo aktu pārkāpumu gadījumos – atbildīgā Finanšu ministrija;2) likumprojektu „Grozījumi Latvijas Administratīvo pārkāpumu kodeksā”, kas paredz administratīvo atbildību gadījumā, ja nodokļu maksātājs pēc saimnieciskās darbības apturēšanas turpina veikt darījumus vai arī tas nav novērsis normatīvo aktu pārkāpumus un ir likvidēts, kā arī noteikt atbildību, ja persona uzsāk jaunu darījumu ar nodokļu maksātāju, kam Valsts ieņēmumu dienests ir apturējis tā saimniecisko darbību un precizē un papildina normas attiecībā uz atbildību par skaidras naudas lietošanas ierobežojumu neievērošanu.Tieslietu ministrija ir izstrādājusi likumprojektu „Grozījumi Komerclikumā”, kas ir saistīts ar Finanšu ministrijas izstrādātajiem likumprojektiem, un nosaka, kādus statusus komercsabiedrībā aizliegts ieņemt personai, kurai ir atņemtas vai ierobežotas tiesības uz visu veidu komercdarbību vai uz noteiktiem amatiem komercsabiedrības pārvaldes institūcijās, kā arī paredz regulējumu attiecībā uz sabiedrības darbības izbeigšanu, pamatojoties uz nodokļu administrācijas lēmumu - atbildīgā Tieslietu ministrija  |
|  2. |  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Ministrijā ir notikusi sanāksme par transfertcenu regulējumu. |
|  2. |  Sabiedrības līdzdalība projekta izstrādē | Sanāksmē piedalījās SIA „PricewaterhouseCoopers”, Deloitte, SIA „Ernst & Young Baltic”, Latvijas Zvērinātu revidentu asociācija |
|  3. |  Sabiedrības līdzdalības rezultāti | Sanāksmes rezultātā tika panākta vienošanās par transfertcenu regulējuma iekļaušanu likumā „Par nodokļiem un nodevām, kā arī panākta vienošanās par maksas noteikšanu par iepriekšējās vienošanās noslēgšanu.Ar Latvijas Darba devēju konfederāciju ir notikusi vienošanās par vienkāršotās likvidācijas virzīšanu, kā rezultātā tiks nodrošināta „tīra” uzņēmējdarbības vide un darījuma partneri tiks pasargāti no dažādiem negatīviem procesiem, kuros var tikt iesaistīti negodīgo uzņēmumu rīcības dēļ. |
|  4. |  Saeimas un ekspertu līdzdalība | Nav |
|  5. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Finanšu ministrija un Valsts ieņēmumu dienests. |
|  2. |  Projekta izpildes ietekme uz pārvaldes funkcijām |  Valsts ieņēmumu dienesta funkcijas un uzdevumi tiek papildināti ar jauniem pienākumiem. Projektā paredzēto regulējumu nodrošinās Valsts ieņēmumu dienests savu funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Jaunas valsts institūcijas netiek radītas. Likumprojekta izpilde notiks esošo valsts institūciju ietvaros. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Esošās institūcijas netiek likvidētas. Likumprojekta izpilde notiks esošo valsts institūciju ietvaros. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Esošās institūcijas netiks reorganizētas vai arī apvienotas. Noteikumu projekta izpilde notiks esošo valsts institūciju ietvaros. |
|  6. |  Cita informācija |  Nav. |

Finanšu ministrs A.Vilks

2011.08.31. 11:17

1384

Tatjana Trenko, 67083983

Tatjana.Trenko@fm.gov.lv